ଯୌନ ଜୀବନରେ ଶୃଙ୍ଖଳା ରହୁ ନ ଥିବାରୁ କେତେକଙ୍କ ପାରିବାରିକ ଜୀବନ ଦୁର୍ବିଷହ ହୋଇଯାଉଛି। ପରିସ୍ଥିତି ଏଭଳି ହେଉଛି ଯେ ସ୍ବାମୀ ଓ ସ୍ତ୍ରୀ ପରସ୍ପରକୁ ମାରିବାକୁ ପଛାଉ ନାହାନ୍ତି। ଅଧିକାଂଶ ସ୍ଥଳେ ସ୍ବାମୀ ତାଙ୍କ ସ୍ତ୍ରୀଙ୍କୁ ମାରିଦେଉଥିବା ଖବର ମିଳୁଛି। ହେଲେ ଏବେ ଉତ୍ତରପ୍ରଦେଶର ମଥୁରା ଜିଲା ଅନ୍ତର୍ଗତ ଡାହାରୁ ଗ୍ରାମରେ ସ୍ତ୍ରୀ ତାଙ୍କ ସ୍ବାମୀଙ୍କୁ ହତ୍ୟା କରିଛନ୍ତି। କାରଣ ସ୍ବାମୀ ତାଙ୍କ ପରକୀୟା ପ୍ରୀତିକୁ ଘୋର ବିରୋଧ କରିଥିଲେ। ସମ୍ପୃକ୍ତା ମହିଳା ତାଙ୍କର ଜଣେ ସମ୍ପର୍କୀୟଙ୍କ ସହ ଯୌନ ସମ୍ପର୍କ ସ୍ଥାପନ କରି ଆସୁଥିଲେ। ...\nସମ୍ପାଦକୀୟ/ ଲୋକେ ତାତିଲେ\nଇରାନରେ ଗତ ଗୁରୁବାର (୨୮ା୧୨ା୨୦୧୭)ଠାରୁ ମୁଣ୍ଡ ଟେକିଛି ସରକାର ବିରୋଧୀ ଆନ୍ଦୋଳନ। ରାଷ୍ଟ୍ରପତି ହାସନ ରୌହାନିଙ୍କ ତ୍ରୁଟିପୂର୍ଣ୍ଣ ଆର୍ଥିକ ନୀତି ବିରୋଧରେ ହିଂସାତ୍ମକ ଆନ୍ଦୋଳନ ପନ୍ଥା ବାଛି ନେଇଛନ୍ତି ଦେଶର ସାଧାରଣ ଜନତା। ରୌହାନି ୨୦୧୩ରେ କ୍ଷମତାକୁ ଆସି ବ୍ୟାପକ ଅର୍ଥନୈତିକ ସଂସ୍କାରର ପ୍ରତିଶ୍ରୁତି ଦେଇଥିଲେ। ସରକାରଙ୍କର ଏହି ପ୍ରତିଶ୍ରୁତି ପ୍ରତି ଦେଶର ସର୍ବୋଚ୍ଚ ଧର୍ମୀୟ ନେତା ଆୟାତୋଲ୍ଲା ଅଲ୍ଲୀ ଖାମେନୀଙ୍କର ମଧ୍ୟ ସମର୍ଥନ ଥିଲା। ଇତିମଧ୍ୟରେ ୪ବର୍ଷ ଅତିକ୍ରାନ୍ତ ହୋଇଥିଲେ ମଧ୍ୟ ସରକାରଙ୍କର କୌଣସି ଗୋଟିଏ ପ୍ରତିଶ୍ରୁତି ପୂରଣ ହୋଇନାହିଁ। ଅତ୍ୟାବଶ୍ୟକ ସାମଗ୍ରୀର ଦରବୃଦ୍ଧି, ବେକାରି ସମସ୍ୟା ସାଧାରଣ ଜନତାଙ୍କୁ ଅତିଷ୍ଠ କରିବାରୁ ସେମାନେ ରାସ୍ତାକୁ ଓହ୍ଲାଇଛନ୍ତି। ସରକାରୀ ଚେତାବନୀ ଏବଂ ରିପବ୍ଲିକାନ୍ ଗାର୍ଡର କାର୍ଯ୍ୟାନୁଷ୍ଠାନ ସତ୍ତ୍ୱେ ଆନ୍ଦୋଳନ ଥମୁନାହିଁ। ଇତିମଧ୍ୟରେ ବିକ୍ଷୋଭଜନିତ ସଂଘର୍ଷରେ ୧୨ ଜଣଙ୍କର ପ୍ରାଣହାନି ଘଟିଲାଣି। ୨୦୦୯ରେ ଇରାନରେ ଅନୁରୂପ ଅଚଳାବସ୍ଥା ସୃଷ୍ଟି ହୋଇଥିଲା। ଏହାର ୮ବର୍ଷ ପରେ ଜନତା ପୁନର୍ବାର ଜାଗିଛନ୍ତି। ବିକ୍ଷୋଭ କାରଣରୁ ବ୍ୟାପକ ସରକାରୀ ସମ୍ପତ୍ତି ନଷ୍ଟ ହେଉଛି। ବିକ୍ଷୋଭକାରୀମାନେ ୨୦୧୭ ମେ'ରେ ପୁନଃ ନିର୍ବାଚିତ ହୋଇଥିବା ରାଷ୍ଟ୍ରପତି ରୌହାନିଙ୍କର ଇସ୍ତଫା ଦାବି କରୁଛନ୍ତି।...\nପ୍ରଦୂଷଣରେ ପଥହରା ପୃଥିବୀ\nପ୍ରଦୂଷଣ ପରିବେଶକୁ ସଙ୍କଟମୟ କରିବା ସହ ମାନବ ଜୀବନକୁ ଗଭୀରଭାବେ ପ୍ରଭାବିତ କରିଛି। ଆଧୁନିକ ଜୀବନଶୈଳୀ ଓ ବ୍ୟାପକ ସୁଯୋଗର ଅବକାଶ ମଣିଷକୁ ଭ୍ରମିତ କରି ପ୍ରଦୂଷଣ ସୃଷ୍ଟିରେ ସହାୟକ ହୋଇଛି। ପ୍ରଥମେ ଜଳ ପ୍ରଦୂଷଣ କଥା ଚିନ୍ତା କରିବା। ପୃଥିବୀ ଆୟତନର ପ୍ରାୟ ତିନି ଚତୁର୍ଥାଂଶ ଜଳବେଷ୍ଟିତ। ବିଶାଳ ଜଳରାଶିର ମାତ୍ର ତିନି ପ୍ରତିଶତ ମଧୁର ଜଳ, ଯାହା ନଦୀ, ନାଳ, କୂପ, ପୁଷ୍କରିଣୀ ଓ ବରଫ ରୂପେ ଗଚ୍ଛିତ ଅଛି। ମଧୁର ଜଳର ମାତ୍ର ୦.୩ ପ୍ରତିଶତ ମନୁଷ୍ୟ ପାନୀୟ ଓ ଅନ୍ୟାନ୍ୟ ଆବଶ୍ୟକତା ପାଇଁ ବ୍ୟବହାର କରୁଛି। ଇତିହାସର ପ୍ରାକ୍କାଳରୁ ନଦୀକୂଳରେ ଗଢିଉଠିଥିଲା ବିଭିନ୍ନ ସଭ୍ୟତା। ନଦୀଜଳକୁ ପାନୀୟ ତଥା କୃଷି କାର୍ଯ୍ୟରେ ଉପଯୋଗ କରି ମନୁଷ୍ୟ ନିଜ ଆବଶ୍ୟକତା ପୂରଣ କରୁଥିଲା। ଆଧୁନିକ ଯୁଗରେ ଜଳର ସୁଲଭତା ଯୋଗୁ ନଦୀ ଅବବାହିକାରେ ଗଢିଉଠିଲା ଶିଳ୍ପ କାରଖାନା ଓ ସହରୀ ସଭ୍ୟତା।...\nପ୍ରଗତି ପଥେ ପାରାଦୀପ ବନ୍ଦର\nପାରାଦୀପ ଓଡ଼ିଶାର ବନ୍ଦର ନଗରୀ ଭାବେ ପରିଚିତ। ଦେଶର ବୃହତ୍ ବନ୍ଦରଗୁଡିକ ସହରଭିତ୍ତିକ ହୋଇଥିବାବେଳେ ପାରାଦୀପ ସହର ହେଉଛି ବନ୍ଦରଭିତ୍ତିକ। ଜନମାନବଶୂନ୍ୟ ଲୁଣା ଝାଡ଼ଜଙ୍ଗଲ ମଧ୍ୟରେ ଅପ୍ରତ୍ୟାଶିତ ଭାବେ ଆତ୍ମପ୍ରକାଶ କରି ସମ୍ପ୍ରତି ଅନ୍ତର୍ଜାତୀୟ ଶିଳ୍ପବାଣିଜ୍ୟ ସହର ଭାବେ ସମଗ୍ର ଦେଶରେ ଏକ ସ୍ବତନ୍ତ୍ର ସ୍ଥାନ ଅଧିକାର କରିଛି। ସୁଦୃଢ ଭିତ୍ତିଭୂମି, ସମୃଦ୍ଧ ଆଭ୍ୟନ୍ତରୀଣ ଅଞ୍ଚଳ, ସ୍ବଳ୍ପ ମୂଲ୍ୟଯୁକ୍ତ ମାନବସମ୍ବଳ ଏବଂ ସଡକ, ରେଳପଥର ସଂଯୋଗୀକରଣ ଯୋଗୁ ଦ୍ରୁତତମ ଆର୍ଥିକ ପ୍ରଗତିଶୀଳ ସହର ଭାବେ ପ୍ରତିଷ୍ଠିତ ହେବା ସହିତ ପୁ୍ଞ୍ଜିନିବେଶ ନିମନ୍ତେ ଦେଶ ବିଦେଶର ଉଦ୍ୟୋଗପତିମାନଙ୍କ ଦୃଷ୍ଟି ଆକର୍ଷଣ କରିପାରିଛି। ...\nମାତୃଦ୍ରୋହର କ୍ଷମା ନାହିଁ\nବେଆଇନ ଭାବରେ ଖଣିଜ ଉତ୍ତୋଳନ କରିଥିବା ଖଣିମାଲିକମାନଙ୍କଠାରୁ ଶତ ପ୍ରତିଶତ ଜରିମାନା ଆଦାୟ କରିବାକୁ ସର୍ବୋଚ୍ଚ ନ୍ୟାୟାଳୟର ରାୟ ପ୍ରକାଶିତ ହେଲା ପରେ ରାଜ୍ୟ ପ୍ରଶାସନ ଓ ସରକାର ସମସ୍ୟା ଭିତରେ ପଡିଯାଇଥିଲେ। କାରଣ ଏ ପର୍ଯ୍ୟନ୍ତ ସେମାନେ ଖଣିଜ ଲୁଟ୍ ସମସ୍ୟା ଭିତରୁ ଉତ୍ତୋଳନକାରୀଙ୍କଠାରୁ ଯଥାସମ୍ଭବ ରାଜନୈତିକ ଓ ଅର୍ଥନୈତିକ ଫାଇଦା ହାସଲ କଥା ଚିନ୍ତା କରୁଥିଲେ। କୋର୍ଟଙ୍କ ରାୟ ପରେ ସେଥିରେ ଭଟ୍ଟା ପଡିବାର ଆଶଙ୍କା ସୃଷ୍ଟି ହେଲା। ତେଣୁ ରାଜ୍ୟ କ୍ୟାବିନେଟ୍ର ଏକ ଜରୁରୀ ବୈଠକ ବସିଲା। ସ୍ଥିର ହେଲା ପାଖାପାଖି ୧୯ ହଜାର ୫୦୦ କୋଟି ଟଙ୍କାର ଜରିମାନା ରାଜକୋଷକୁ ଆସିବ। ପୂର୍ବ ହିସାବର ଏହା ଏକ ତୃତୀୟାଂଶ ମାତ୍ର। ସାଧାରଣ ରାଜ୍ୟବାସୀ ଏତେ କ୍ଳିଷ୍ଟ ହିସାବ ବୁଝିପାରିବେ ନାହିଁ। କିନ୍ତୁ ନିନ୍ଦୁକମାନେ କହନ୍ତି, ଏହା ସରକାରଙ୍କର ଖଣିମାଲିକମାନଙ୍କ ସହିତ ଏକ ବୁଝାମଣା ବା ଫିକ୍ସିଂ।...\nଦାରିଦ୍ର୍ୟ ମଣିଷକୁ କେଉଁ ସ୍ତରକୁ ଟାଣିନିଏ ତା'ର ଏକ ଜ୍ୱଳନ୍ତ ନମୁନା ଦେଖିବାକୁ ମିଳିଛି ଉତ୍ତରପ୍ରଦେଶର ବରେଲୀ ଜିଲା ଅନ୍ତର୍ଗତ ଧାକିଆଖୋଲ ଗ୍ରାମରେ। ସ୍ବାମୀଙ୍କ ଚିକିତ୍ସା ଖର୍ଚ୍ଚ ତୁଲାଇବା ସକାଶେ ସ୍ତ୍ରୀ ବିକ୍ରି କରିଛନ୍ତି ତାଙ୍କର ନବଜାତ ଶିଶୁପୁତ୍ରକୁ। ଏହି ଗ୍ରାମରେ ସ୍ବାମୀ ହର୍ଷରୂପ ମୌର୍ଯ୍ୟଙ୍କୁ ନେଇ ସଞ୍ଜୁଦେବୀଙ୍କ ପରିବାର। ହର୍ଷରୂପ ପେସାରେ ଜଣେ ନିର୍ମାଣ ଶ୍ରମିକ। ତାଙ୍କ ରୋଜଗାରରେ ଚଳୁଥିଲା ସଂସାର। ଇତିମଧ୍ୟରେ କୋଳକୁ ଆସିଥିଲା ଏକ ଶିଶୁପୁତ୍ର। ...\nସାମାଜିକ ବାଡ଼ବନ୍ଦୀ ଓ ସାମାଜିକ ନିରୀକ୍ଷଣ\nବିସ୍ତୃତ ତୃଣଭୂମିର ସୁରକ୍ଷା ଏବଂ ବନୀକରଣକୁ ସାମାଜିକ ବାଡ଼ବନ୍ଦୀର ଆଖ୍ୟା ଦିଆଯାଇଛି। ଆଫ୍ରିକା ମହାଦେଶରେ ଅଧିବାସୀଙ୍କ ଦ୍ୱାରା ବିସ୍ତୃତ ତୃଣଭୂମିର ସୁରକ୍ଷା ଉଦ୍ଦେଶ୍ୟରେ ଏହା ପ୍ରଥମେ କରାଯାଇଥିଲା। ଏହାଦ୍ୱାରା ତୃଣଭୂମିର ନଷ୍ଟ ପ୍ରକ୍ରିୟା ଏବଂ ମୃତ୍ତିକା କ୍ଷୟକୁ ମଧ୍ୟ ବହୁ ଭାବରେ କମାଯାଇପାରେ। ଗୋସମ୍ପଦର ଅହେତୁକ ସଂଖ୍ୟା ବୃଦ୍ଧି ଚାରଣଭୂମିକୁ ଦିନକୁ ଦିନ ଅଧିକ କ୍ଷତି କରିବାକୁ ଦିଏ।\nଭାରତର ଅନ୍ନ, ପାକିସ୍ତାନର ଗୁଣଗାନ\nକଶ୍ମୀରର ପୂର୍ବତନ ମୁଖ୍ୟମନ୍ତ୍ରୀ ଫାରୁକ ଅବଦୁଲ୍ଲା ନିକଟ ଅତୀତରେ-ପାକିସ୍ତାନ ଅଧିକୃତ କାଶ୍ମୀର (ପିଓକେ) ପାକିସ୍ତାନର, ତାହା ଭାରତ ଦାବି କରିପାରିବନାହିଁ ବୋଲି କହିବାର କେତେଦିନ ପରେ ଶ୍ରୀନଗରର ଲାଲଚଉକଠାରେ ଭାରତ ତ୍ରିରଙ୍ଗା ଉତ୍ତୋଳନ କରି ଦେଖୁ ବୋଲି ଆହ୍ବାନ ଦେଇଥିଲେ। ଜଣେ ଭାରତୀୟଙ୍କ ମୁଖରୁ ଏଭଳି ବିଚ୍ଛିନ୍ନତାବାଦୀ ସ୍ବର ଶୁଣାଯିବା ଅତ୍ୟନ୍ତ ଦୁର୍ଭାଗ୍ୟଜନକ। ସ୍ବାଧୀନତା ପ୍ରାପ୍ତିର ୭୦ବର୍ଷ ପରେ କଶ୍ମୀରର ଜଣେ ଦାୟିତ୍ୱସମ୍ପନ୍ନ ରାଜନେତାଙ୍କ ମୁହଁରେ ଏହା ଶୋଭା ପାଏନାହିଁ। ସ୍ବାଧୀନତାପ୍ରାପ୍ତିର ୨ମାସ ପରେ ପାକିସ୍ତାନ କଶ୍ମୀର ବିରୋଧରେ ଅଚାନକ ଅଘୋଷିତ ଯୁଦ୍ଧ ଆରମ୍ଭକରି ଏହାର ଗିଲଗିଟ ଓ ବାଲଟିସ୍ଥାନ ସହିତ ୯୦ହଜାର ବର୍ଗ କି.ମି. ପରିମିତ ଏକ ବିରାଟ ଭୂଖଣ୍ଡକୁ ଅଧିକାର କରିନେଲା। କଶ୍ମୀରର ଅବଦୁଲ୍ଲା ପରିବାର ହୁଏତ ଏହା ହିଁ ଚାହିଁଥିଲେ। ଏହି ପରିବାର ଦୀର୍ଘ ୩୦ବର୍ଷ ରାଜ୍ୟ ଶାସନରେ ରହିଥିଲେ ମଧ୍ୟ ଏଯାବତ୍ ପାକିସ୍ତାନ ଅଧିକୃତ ଅଞ୍ଚଳର ପୁନରୁଦ୍ଧାର ପାଇଁ ସ୍ବର ଉତ୍ତୋଳନ କରିନାହିଁ। ସେଠାକାର ହିନ୍ଦୁଶାସକ ନିଜ ରାଜ୍ୟର ପ୍ରଜାମାନଙ୍କ ସୁରକ୍ଷା ଓ ନିରାପତ୍ତା ପାଇଁ ପୂର୍ବରୁ ପାକିସ୍ତାନ ସହିତ ୧ବର୍ଷ ସ୍ଥିତାବସ୍ଥା ଚୁକ୍ତି କରିଥିଲେ ମଧ୍ୟ ପାକିସ୍ତାନ ତାଙ୍କ ସହିତ ଭୟଙ୍କର ପ୍ରତାରଣାର ଖେଳ ଖେଳିଲା। ଅଗତ୍ୟା ଭାରତ ସହିତ କଶ୍ମୀରକୁ ମିଶ୍ରଣ ପ୍ରସ୍ତାବ ଦେବା ବ୍ୟତୀତ ରାଜାଙ୍କ ପାଖରେ ଅନ୍ୟ ଚାରା ନ ଥିଲା। ପୂର୍ବରୁ ଶେଖ ଅବଦୁଲ୍ଲା, ହରି ସିଂ କଶ୍ମୀର ଛାଡ଼ ନାରାବାଜିରେ ଉପତ୍ୟକାକୁ ପ୍ରକମ୍ପିତ କରୁଥିଲେ। ଆନ୍ତରିକ ଭାବରେ ସେ ଚାହୁଁ ନ ଥିଲେ କଶ୍ମୀର ପାକିସ୍ତାନ ସହିତ ମିଶୁ କାରଣ ଏହାଦ୍ୱାରା ତାଙ୍କର କ୍ଷମତା ସଙ୍କୁଚିତ ହେବ। ତତ୍କାଳୀନ ସ୍ବରାଷ୍ଟ୍ରମନ୍ତ୍ରୀ ସର୍ଦ୍ଦାର ବଲ୍ଲଭଭାଇ ପଟେଲଙ୍କୁ କଶ୍ମୀର ଘଟଣା ଅବଶ୍ୟ ଏକ ଶିକ୍ଷା ଦେଲା। ତେଣୁ ଜୁନାଗଡ ଓ ହାଇଦ୍ରାବାଦରେ ସେ ତାଙ୍କର କାର୍ଯ୍ୟପଦ୍ଧତିରେ ପରିବର୍ତ୍ତନ ଆଣି ଭବିଷ୍ୟତରେ ଭାରତକୁ ଅନ୍ୟ ୨ଟି କଶ୍ମୀର ସମସ୍ୟାରୁ ରକ୍ଷା କରିପାରିଥିଲେ।...\nପର୍ବତମାଳା ସହ ଅପରୂପ ସୌନ୍ଦର୍ଯ୍ୟର ଗନ୍ତାଘର ହିମାଚଳ ପ୍ରଦେଶ। ନିକଟରେ ଏହି ରାଜ୍ୟ ବିଧାନସଭା ପାଇଁ ହୋଇଥିବା ନିର୍ବାଚନରେ ଭାରତୀୟ ଜନତା ପାର୍ଟି (ଭାଜପା) ବିଜୟ ହାସଲ କରିଥିଲା। ହେଲେ ଦଳ ପକ୍ଷରୁ ପ୍ରଦର୍ଶନ କରାଯାଇଥିବା ମୁଖ୍ୟମନ୍ତ୍ରୀ ପ୍ରାର୍ଥୀ ପ୍ରେମ କୁମାର ଧୁମଲ ନିର୍ବାଚନରେ ପରାଜିତ ହୋଇଯାଇଥିଲେ। ଏହା ପରେ ନେତୃତ୍ୱ ସଙ୍କଟ ଦେଖା ଦେଇଥିଲା। ଦଳ ଦ୍ୱାରା ପ୍ରସ୍ତୁତ କରାଯାଇଥିଲା ନେତାଙ୍କ ସମ୍ଭାବ୍ୟ ତାଲିକା। ସେଥିରେ ସବୁଠାରୁ ଆଗରେ ରହିଥିଲେ ୫ ଥର ନିର୍ବାଚନ ଜିତିଥିବା ଜୟରାମ ଠାକୁରଙ୍କ ନାମ । ୨୪ ଡିସେମ୍ବରରେ ଜୟରାମଙ୍କୁ ବିଧାୟକ ଦଳ ନେତା ନିର୍ବାଚନ କରାଗଲା। ୨୭ ଡିସେମ୍ବର ୨୦୧୭ରେ ସେ ରାଜ୍ୟର ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଛନ୍ତି। ଏଭଳି ଗୌରବ ଅର୍ଜନ କରିବାରେ ସେ ରାଜ୍ୟର କନିଷ୍ଠ ମୁଖ୍ୟମନ୍ତ୍ରୀ ହୋଇପାରିଛନ୍ତି। ଏକ କୃଷକ ପରିବାରରୁ ଆସି ରାଜ୍ୟର ମୁଖ୍ୟ ଶାସକ ହୋଇପାରିଥିବାରୁ ତାଙ୍କ ସରଳ ଓ ନିରାଡ଼ମ୍ବର ଜୀବନ ସହ ଯାତ୍ରାପଥକୁ ନେଇ ଚର୍ଚ୍ଚା ହେଉଛି।...\nଦୁର୍ନୀତିକୁ ମୁକାବିଲା କରିବାରେ ଚଣ୍ଡିଗଡ଼ ଭିଜିଲାନ୍ସ ବିଭାଗ ଅପେକ୍ଷା ସିବିଆଇ ଅଧିକ ସଫଳତା ପାଇଥିବା ମନେହେଉଛି। ଏଥିରେ ଭିଜିଲାନ୍ସ ବିଭାଗର ବାବୁମାନେ ଖୁସି ନୁହନ୍ତି। ପୋଲିସ ବିଭାଗରେ ଦୁର୍ନୀତିକୁ ଆଦୌ ସହ୍ୟ କରାଯିବନି ବୋଲି କେନ୍ଦ୍ରଶାସିତ ଅଞ୍ଚଳ ପ୍ରଶାସକ ଭି.ପି. ବଦନୋର ଘୋଷଣା କରିବା ପରେ ବି ଭିଜିଲାନ୍ସ ବିଭାଗ ଜଣେ ହେଲେ ଦୁର୍ନୀତିଗ୍ରସ୍ତଙ୍କୁ ଧରିପାରି ନ ଥିବା ବେଳେ ସିବିଆଇ ଚଳିତବର୍ଷ ଲାଞ୍ଚ ଗ୍ରହଣ ମାମଲାରେ ଚାରିଜଣ ପୋଲିସ ବାବୁଙ୍କୁ ଧରିଛି। ଇତିମଧ୍ୟରେ ଭିଜିଲାନ୍ସ ବିଭାଗ ପାଖରେ ୨୫ଟି ଅଭିଯୋଗ ଦାଖଲ କରାଯାଇଥିବା ବେଳେ ସେଥି୍ମଧ୍ୟରୁ ଅଧାଅଧି ତଦନ୍ତ ସ୍ତରରେ ରହିଛି। ତଦନ୍ତରେ ଭିଜିଲାନ୍ସ ବିଭାଗର ମନ୍ଥର ଗତି ଏହାର ବିଶ୍ୱସନୀୟତା ଉପରେ ପ୍ରଶ୍ନବାଚୀ ସୃଷ୍ଟି କରିଛି। କିନ୍ତୁ ବିଭାଗ ଏଥିପାଇଁ ଲୋକବଳର ଅଭାବକୁ ଦାୟୀ କରିଛି। ଅନୁଭୂତି ଜ୍ଞାନ ଓ ସଫଳତା ନେଇ ଭିଜିଲାନ୍ସ ଅପେକ୍ଷା ସିବିଆଇକୁ ଲୋକେ ଅଧିକ ବିଶ୍ୱାସ କରୁଛନ୍ତି। ଭିଜିଲାନ୍ସ ବାବୁମାନେ ପରିସ୍ଥିତିରେ ପରିବର୍ତ୍ତନ ଓ କାର୍ଯ୍ୟଧାରାରେ ସରଳୀକରଣ ସହ ଅଧିକ କର୍ମଚାରୀ ନିଯୁକ୍ତି ପାଇଁ ଦାବି କରିଛନ୍ତି। ପ୍ରକୃତରେ ବିଭାଗରେ ଲୋକବଳର ଘୋର ଅଭାବ ରହିଛି। ବର୍ତ୍ତମାନ ସୁଦ୍ଧା ଅନୁମୋଦନ ଅନୁସାରେ ବିଭାଗରେ ଜଣେ ଡିଏସ୍ପି, ଜଣେ ଇନ୍ସପେକ୍ଟର ଓ ଦୁଇଜଣ ସବ୍ଇନ୍ସପେକ୍ଟରଙ୍କ ସମେତ ୧୧ ଜଣ କର୍ମଚାରୀ ରହିବା କଥା। କିନ୍ତୁ ଗତ ସେପ୍ଟେମ୍ବର ମାସରୁ କୌଣସି ଇନ୍ସପେକ୍ଟର ନାହାନ୍ତି। ଲୋକବଳ ବୃଦ୍ଧି କରିବାର ପ୍ରସ୍ତାବ ସ୍ବରାଷ୍ଟ୍ର ମନ୍ତ୍ରଣାଳୟ ପାଖରେ ପଡ଼ିରହିଛି। ...\nପ୍ରଶ୍ନବାଚୀରେ ପର୍ବତ ସୁରକ୍ଷା\nପ୍ରାୟ ତିରିଶ ବର୍ଷ ତଳେ ରାଜଧାନୀ ଭୁବନେଶ୍ୱରର ଜଳବାୟୁ ବେଶ୍ ଉପଭୋଗ୍ୟ ଥିଲା। ବର୍ଷସାରା ଦକ୍ଷିଣା ପବନ ବହୁଥିଲା। କଣ୍ଟା ବାଉଁଶବୁଦା, କୋଚିଳା ଗଛ, ପୋକସୁଙ୍ଗା, ବେତ ଆଦି ଭୁବନେଶ୍ୱର ଓ ଆଖପାଖ ଅଞ୍ଚଳରେ ଭରି ରହିଥିଲା। ନଅ ନମ୍ବର ୟୁନିଟ୍, ରାମମନ୍ଦିର ଅଞ୍ଚଳ, ଚନ୍ଦ୍ରଶେଖରପୁର ଆଦି ଭୁବନେଶ୍ୱରର ଗୋଟିଏ ଗୋଟିଏ ଛୋଟ ଛୋଟ ପାହାଡ଼। ସାଇକେଲ୍ରେ ଯିବାଆସିବା କରିବାରେ ଖୁବ୍ ପରିଶ୍ରମ ହେଉଥିଲା। ଏଇ ତିରିଶ ବର୍ଷ ଭିତରେ ଭୁବନେଶ୍ୱରର ଜଙ୍ଗଲ ଧ୍ୱଂସ ପାଇ କଂକ୍ରିଟ୍ ଜଙ୍ଗଲ ହୋଇଯାଇଛି। ଦକ୍ଷିଣା ପବନ ଆଉ ନାହିଁ। ଭୁବନେଶ୍ୱରର ଆଖପାଖ ଧଉଳି, ଖଣ୍ଡଗିରି, ଶିଖରଚଣ୍ଡୀ, ବରୁଣେଇ ଆଦି ପାହାଡ଼ ପ୍ରାୟତଃ ଲଣ୍ଡା ହୋଇଯାଇଛି। ହତଗଣତି କେତୋଟି ବଡ଼ ବଡ଼ ଗଛକୁ ଛାଡିଦେଲେ ବାକି ଗଛଗୁଡିକ ବୃକ୍ଷ କିମ୍ବା ଦ୍ରୁମ ପଦବାଚ୍ୟ ନୁହେଁ। ଏବେ ଭୁବନେଶ୍ୱର ଦେଶର ଅନ୍ୟତମ ଉତ୍ତପ୍ତ ସହର। ଭୁବନେଶ୍ୱର ସହ ତୁଳନା କଲେ ରାଜ୍ୟର ଅନ୍ୟ ସ୍ଥାନର ପାହାଡ଼ଗୁଡିକର ଅବସ୍ଥା ମଧ୍ୟ ସମାନ ଭାବେ ଅବକ୍ଷୟ ଦିଗକୁ ଚାଲିଯାଇଛି। ଖୋର୍ଦ୍ଧା, ଯାଜପୁର, ବାଲେଶ୍ୱର, ନୟାଗଡ଼, ସୁନ୍ଦରଗଡ଼, ସମ୍ବଲପୁର ଭଳି ଜିଲାଗୁଡିକର କେତେକ ପାହାଡ଼ ପଥର ଖଣି ଲିଜ୍କୁ ନେଇ ନିଶ୍ଚିହ୍ନ ହୋଇଗଲାଣି। ତିରିଶ ବର୍ଷ ତଳେ ଯେଉଁଠାରେ ଛୋଟ ପାହାଡ଼ଟିଏ ଥିଲା ଏବେ ସେଠାରେ ପାହାଡ଼ ପରିବର୍ତ୍ତେ ବିରାଟ ଗାତଟିଏ ଦେଖିବାକୁ ମିଳୁଛି। ...\nଭଲ ପାଇବାର ପରିସୀମା ଅସୀମ। ଏହା ପରିବାରର ସଦସ୍ୟ କିମ୍ବା ଆତ୍ମୀୟସ୍ବଜନଙ୍କ ମଧ୍ୟରେ ସୀମିତ ହୋଇ ରହି ନ ଥାଏ। ସମାଜରେ ଅନେକ ଲୋକ ଅଛନ୍ତି, ଯେଉଁମାନେ କି ଜୀବଜନ୍ତୁ ତଥା ଗୃହପାଳିତ ପଶୁଙ୍କୁ ନିଜଠାରୁ ମଧ୍ୟ ଅଧିକ ଭଲ ପାଆନ୍ତି। ସେମାନଙ୍କୁ ପାଖରେ ରଖି ବେଶ୍ ଆନନ୍ଦ ଲାଭ କରିଥାନ୍ତି। ଏଭଳି ଜଣେ ବ୍ୟକ୍ତି ହେଉଛନ୍ତି ମହାରାଷ୍ଟ୍ର ରାଇଗଡ଼ ଜିଲାର କାରଜାଟ ଅଞ୍ଚଳରେ ରହୁଥିବା ମୟୂରେଶ ଚୌଧୁରୀ। ସେ ଘରେ ରଖିଥିବା ଗାଈର ପ୍ରତିବର୍ଷ ଜନ୍ମଦିନ ପାଳନ କରି ସ୍ଥାନୀୟ ଅଞ୍ଚଳରେ ବେଶ୍ ଚର୍ଚ୍ଚିତ ହୋଇଛନ୍ତି। ମୟୂରେଶ ଗୌରୀ ନାମ୍ନୀ ଏକ ଗାଈ ରଖିଛନ୍ତି। ତାକୁ ନିଜ ପରିବାର ସଦସ୍ୟ ଭଳି ଲାଳନପାଳନ କରୁଛନ୍ତି।
